กฎกระทรวง ฉบับที่ 4 (พ.ศ.2537) ออกตามความในพระราชบัญญัติเครื่องสำอาง พ.ศ.2535
กฎกระทรวง
กฎกระทรวง
ฉบับที่
4 (พ.ศ. 2537)
ออกตามความในพระราชบัญญัติเครื่องสำอาง
พ.ศ. 2535
---------

 อาศัยอำนาจตามความในมาตรา
14 และมาตรา 68 แห่ง
แห่งพระราชบัญญัติเครื่องสำอาง พ.ศ. 2535
รัฐมนตรีว่าการกระทรวงสาธารณสุข
ออกกฎกระทรวงไว้ ดังต่อไปนี้
 ข้อ 1
ผู้ใดประสงค์จะนำเข้าตัวอย่างเครื่องสำอางควบคุมพิเศษเพื่อ
การศึกษาวิเคราะห์ทางวิชาการ ต้องแจ้งเป็นหนังสือให้พนักงานเจ้าหน้าที่ทราบ
ก่อนตามแบบ สอพ.1 ท้ายกฎกระทรวงนี้
 ข้อ 2
ผู้ใดประสงค์จะผลิตหรือนำเข้าตัวอย่างเครื่องสำอางควบคุม
พิเศษ
เพื่อการขอขึ้นทะเบียนต้องแจ้งเป็นหนังสือให้พนักงานเจ้าหน้าที่ทราบก่อนตาม
แบบ สอพ.2 ท้ายกฎกระทรวงนี้
 ข้อ 3 ผู้แจ้งต้องยื่นแบบ สอพ.1 หรือแบบ สอพ.2
แล้วแต่กรณี ต่อ
พนักงานเจ้าหน้าที่ก่อนวันผลิตหรือนำเข้าตัวอย่างเครื่องสำอางควบคุมพิเศษไม่น้อยกว่า
สิบห้าวัน ณ สำนักงานคณะกรรมการอาหารและยา กระทรวงสาธารณสุข
หรือ
สำนักงานสาธารณสุขจังหวัดแห่งท้องที่ที่ผู้แจ้งมีถิ่นที่อยู่
 ข้อ 4 เมื่อพนักงานเจ้าหน้าที่ได้ตรวจแบบ สอพ.1
หรือ สอพ.2
และเห็นว่ามีรายการและหลักฐานถูกต้องครบถ้วนแล้ว
ให้ออกใบรับแจ้งให้แก่ผู้แจ้ง
โดยระบุจำนวนเครื่องสำอางควบคุมพิเศษที่จะผลิตหรือนำเข้าไว้ด้วย
 ข้อ 5 เมื่อได้รับใบรับแจ้งตามข้อ 4 แล้ว
ให้ผู้แจ้งทำการผลิตหรือ
นำเข้าตัวอย่างเครื่องสำอางควบคุมพิเศษเพื่อการศึกษาวิเคราะห์ทางวิชาการ
หรือเพื่อการขอขึ้นทะเบียน แล้วแต่กรณี
ได้ไม่เกินจำนวนที่พนักงานเจ้าหน้าที่กำหนด


ให้ไว้ ณ วันที่ 30 มีนาคม พ.ศ. 2537
 อาทิตย์
อุไรรัตน์

รัฐมนตรีว่าการกระทรวงสาธารณสุข


---------------------------------------------------------------
หมายเหตุ:- เหตุผลในการประกาศใช้กฎกระทรวงฉบับนี้ คือ
โดยที่มาตรา 14
แห่งพระราชบัญญัติเครื่องสำอาง พ.ศ. 2535
บัญญัติให้การผลิตหรือนำเข้าตัวอย่าง
เครื่องสำอางควบคุมพิเศษเพื่อการศึกษาวิเคราะห์ทางวิชาการหรือเพื่อการขอขึ้น
ทะเบียน ต้องแจ้งให้พนักงานเจ้าหน้าที่ทราบก่อน
และให้ผลิตหรือนำเข้าได้ตาม
จำนวนที่พนักงานเจ้าหน้าที่กำหนด
และต้องปฏิบัติตามหลักเกณฑ์ วิธีการ และเงื่อนไข
ที่กำหนดในกฎกระทรวง สมควรกำหนดหลักเกณฑ์ วิธีการ
และเงื่อนไขในเรื่องดังกล่าว
จึงจำเป็นต้องออกกฎกระทรวงนี้